JohanHeinsen/ENO huggingface dataset:
Odense Adresse-Contoirs Efterretninger, 1832-04-09
Jndhold. Om Krig og Fred (Ny Note af den pavelige Statssekretair imod Anconas Besættelse). Jtalien. Frankerig (Uroligheder i Toulon. Loven om Ægteskabs=Skilsmisse forkastet af Pairskammeret). Storbrittannien. Portutugal. Cholera i Paris. Om Krig og Fred.
Odense Adresse-Contoirs Efterretninger, 1832-04-09
Selv Moniteuren melder nu den belgiske Traktats Ratifikation af Østerrig; men hvor kjendelig en Glæde Hr. Perrier yttrede, ved underhaanden at omtale denne Nyhed i de Deputeredes Kammer, deeler Publikum ikke hans Glæde, aldenstund Hollands Samtykke fattes, og nye Paaskud til at trække Sagen i Langdrag let kunne udfindes. J London, selv var til den fastsatte 31 Marts endnu ingen Ratifikation overgivet Konferentsen, og den østerrigske Befuldmægtigede, Friherre v. Wessenberg, havde befaling at bie, indtil den preussiske Ratification var indgaaet. Den Trøst, Man har villet øse af en Note fra Grev Orlow til det hollandske Kabinet, som flere Pariser-, ja efter dem endog Amsterdammer=Blade meddele, betyder heller ikke stort, saalænge der fattes Vished om deres Ægthed. J det mindste yttrer Konstitutionel Tvivl derom, og i Moniteuren findes den ikke optaget. J hiin foregivne Note lader Man Grev Orlow erklære Kongen af Nederlandene, at Keiseren af Rusland, efter forgiæves at have søgt at bevæge ham til Traktatens Antagelse, maa gjøre ham selv ansvarlig for Følgerne, og skjøndt Keiseren vil afholde sig fra at tage Deel i de af Konferentsen tilsigtede Tvangsmidler, for ved Vaabenmagt at tvinge ham dertil, vil han, ihukommende de Pligter, den europæiske Alliants paalægge ham, dog ikke modsætte sig samme. Først da det forlangte kategoriske Svar faldt benægtende ud, var det, at Greven forlangte sine Passer og afreiste til London. Saa meget er vist, at Kong Wilhelm har fast beslutte, ikke at antage Konferentsens Betingelser, dem han vedvarende anseer som et Angreb paa sin Souverainetet og Nationens Rettigheder. Jfølge heraf staae Belgien og Holland atter slagfærdige imod hinanden. Hollænderne have sat Omegnen ved Breda under Vand og paalagt Jndvaanerne at proviantere sig for 3 Maaneder. Af Frygt for Fiendtlighedernes Udbrud have mange Jndvaanere forladt Antverpen, hvor de hollandske Kanonbaade ere henlagte under Citadellets Batterier. Efter Forlydende ere Hollænderne allerede rykkede ind i det Limburgske. J det belgiske Krigs=Departement hersker ogsaa største Virksomhed. Alle permitterede Soldater, saavelsom Militsen paa 12,000 Md. ere indkaldte a.
Odense Adresse-Contoirs Efterretninger, 1832-04-09
Medens saaledes Alt lyder fredeligt fra Wien og Paris, lyder det derimod krigersk baade fra Belgien og Jtalien. Her har Kardinal Bernetti, i en ny Note af 15 Marts til den franske Ambassadeur, gjentaget sin Besværing over de franske Forholdsregler i Ancona, som fiendtlige, og uopholdelig forlangt et kategorisk Svar og den franske Regjerings Hensigt. Jmidlertid vil Man i Bologna ikke fæste Troe til Krigsrygterne, lige saa lidet som de Franske i Ancona synes at tænke paa Fiendtligheder, da de ei engang have sørget for Fæstningens Proviantering. I Ungarn fortsættes imidlertid Krigsrustningerne, ligesom der og i Frankerig tales om en Leirs Oprettelse ved Lyon.
Odense Adresse-Contoirs Efterretninger, 1832-04-09
Jtalien. J Rom holder Man det endnu for afgjort, at den franske Søekapitain Gallois har overskredet sin Jnstrux, og nævner Baron la Susse som hans Eftermand. Om Oberst Combe ogsaa bliver tilbagekaldet, er endnu ubekjendt; derimod skal den anconitiske Begivenhed have forvoldt en saa alvorlig Misforstaaelse imellem ham og Gallois, at de have udfordret hverandre. Den i Bologna mishandlede pavelige Oberst Jamboni, som ved Steenkast fik to Tænder slaaet ind- og en Kontusion for Brystet, har taget sin Afskeed. J en Bekjendtgjørelse erklærer Hertugen af Modena det indtrufne Jordskjælv for en Guds Straf i disse reformsyge Tider, hvor megen Umage Man end gjør sig for at forklare det af fysiske Love."
Odense Adresse-Contoirs Efterretninger, 1832-04-09
Frankerig. De Deputerede stræbe at slippe bort fra Paris af Frygt for den nu udbrudte Cholera (see nedenfor). Den 29 Marts forelagde Statsraads-Præsidenten flere Lov-Udkast, hvoriblandt to om en ny overordentlig Kredit af 1 1/2 Million til de hemmelige Udgivter for Aar 1832 og af 1/2 Million til politiske Flygtlinge og uformuende Pohlakkers Reise-Omkostninger. J Forhandlingerne om Kornloven antoges næste Dag nogle Modifikationer, hvorefter Tolden paa Korn, som indføres til 1 Juli 1835, bliver uforandret efter Loven af 4 Juli 1821 i de Tilfælde at Jndførsel er tilladt, og forhøies, i samme Forhold som de indenlandske Torvepriser falde. Pairskammeret har atter forkastet den af de Deputerede med stor Stemmeflerhed antagne Lov om Ægteskabs Skilsmisse, hvorimod især Grev Tescher deklamerede som ukristelig, umoralsk og upolitisk, støttende sig paa Sproget, hvad Gud har sammenføiet, skal intet Menneske adskille.
Odense Adresse-Contoirs Efterretninger, 1832-04-09
Alt hvad Man hører denne Gang fra Grenoble er, at det 35te Regiment dog nu skal forlægges herfra til Diion. Toulon har en Missionair voldt ny Spektakler ved en carlistisk Prædiken. Det gik saa vidt, at to Kompagnier Soldater maatte gjøre Kirken ryddelig; næste Dag rottede Folket sig atter sammen, og der forefaldt flere Dueller udenfor Portene. Pohlakkerne vægre sig nu ved at forlade Avignon. Som Lokkemad skal her være et Konstitutions=Projekt i Omløb fra Hertuginden af Berry i Henrik Vs Navn, der er langt liberalere end det nuværende Charte og lover flere Provindsial=Friheder.
Odense Adresse-Contoirs Efterretninger, 1832-04-09
Storbrittannien. Efter Aspekterne hidtil vil i det mindste Reformbillens anden Læsning i Overhuset, som var bestemt til den 5 April, denne Gang ikke blive forkastet. Nogle af dens værste Fiender, saasom Lord Harrowby og Biskoppen af London find sig nu i Nødvendigheden; kun Grev Carnarvon og Hertugen af Wellington ville staae imod til sidste Øieblik. Den Sidste erklærer dens Princip for at være ikke Reform, men Revolution. Man frygter desaarsag, at Billen endnu ikke gaaer igjennem, uden med betydelige Forandringer. Den 26 Marts bragte Lord Eliot atter de udenlandske Anliggender paa Bane i Underhuset, og spaaede Krigen som uundgaaelig. Jsær dadlede han Ministrenes Forhold imod Holland, Spanien og Portugal, og klagede over de Franskes egen. mægtige Adfærd i Belgien, Jtalien &c. Lord Palmerston, lignede hans Tale ved en Reise omkring Verden, og fandt Spørgsmaalene af den Beskaffenhed, at de ikke lode sig besvare. Jmidlertid beraabte han sig paa, at de nærværende Ministre dog havde bevaret Freden i 15 Maaneder, skjøndt Jngen ved deres Tiltrædelse troede, at den vilde vare 2 Maaneder til. J de sidste 4 Aar havde Portugal givet Engelland, ikke een eller to, men halvtredsindstyve Gange Anledning til Krig. Den forrige Bestyrelse havde drevet sin Lemfældighed for vidt. Engelland var vel forpligtet at beskytte sin gamle Allierede, hvad enten Landet stod under en legitim Monark eller en foragtelig Usurpator. Sir Vyvyan meente, at det var paa Hollands, Portugals og Pavens Bekostning, Man saa længe havde bevaret Freden. Ogsaa Sir Peel tog den pavelige Regjering i Beskyttelse; men vakte billig Latter ved at forsikre, at den meente det lige saa ærligt med sine Reformer som Engelland med sin I Henseende til Portugal paabød Folkeretten Engelland den strængeste Neutralitet. Don Miguels Karakteer angik hans Undersaatter og ikke Engelland. Hr. Baring erklærede sig bestemt imod al Mellemkomst i fremmede Anliggender, og paastod, at Kong Leopold stod i samme Forhold til Frankerig, som en Nabob til det ostindiske Kompagnie.
Odense Adresse-Contoirs Efterretninger, 1832-04-09
Bankens Octroy, som udløber den 1 August 1833, er endnu ikke fornyet, hvilket ellers pleier at skee flere Aar i Forveien.
Odense Adresse-Contoirs Efterretninger, 1832-04-09
Portugal. J Paris ere Hvervingerne for Don Pedros Expedition ophævede. Fra de Azoriske Øer er afgaaet en Expedition til Madeira; men at denne Øe alt skulde have erklæret sig for Donna Maria, er endnu kun et Rygte. Der skal ellers være Maade med Enthusiasmen for Don Miguel i selve Portugal, som det overalt aldrig vil kunne lykkes enten List eller Magt, reent at udrydde Guddomslyset i Mennesket. J Porto, Combra og Peniche begynde Militserne at gjøre sig opsætsige, selv Linietropperne synge offentlig Frihedssange, ja Man har dristet sig til at opslaae Don Pedros Proklamation lige under Tyrannens Vinduer. De tænke ikke Alle, som Charge d'Affairen Hr. Cunha i Stokholm, som, da Don Pedro sendte ham sin Datters, Dronning Marias Kreditio, skal have svaret i meget stærke Udtryk, at han erkjendte og vil ingen anden Regent erkjende i Portugal, end Don Miguel." Et Pariser Blad fortæller endog, efter Breve fra Bayonne, at der i Lissabon er udbrudt en Folkebevægelse til Fordeel for Don Pedro, og at Don Miguel har forladt Hovedstaden, medtagende Kron=Diamanterne. Det skal nu være bestemt, at de spanske Hielpetropper først skulle rykke ind i Landet, naar Don Pedros Eskadre viser sig paa Kysten.
Odense Adresse-Contoirs Efterretninger, 1832-04-09
Cholera i Paris. Endnu den 29 Marts antog Moniteuren det ikke for ganske afgjort, at det virkelig var den asiatiske Cholera, som havde yttret sig i Paris; men lovede nærmere officiel Anmeldelse, saasnart det medicinske Fakultet havde erklæret Sygdommen derfor. Denne fulgte desværre, ogsaa næste Dag, med en Sundheds=Bulletin, hvorpaa Antallet af de Syge til den Tid angives til 178 (118 af Mand- og 60 af Qvindekjøn). Deraf vare allerede 60 døde. Jsær er den Hurtighed, hvormed Sygdommen her bortrykker sine Offere, paafaldende, thi i flere Tilfælde er Døden paafulgt to Timer efter dens Udbrud. Alle Journaler ere opfyldte med Cholera=Beretninger og Cholera-Raad. Krigsministeren har foreskrevet specielle Forsigtighedsregler med Hensyn til Garnisonen; paa Børsen er anbragt flere Trækhuller og en Mængde Chlorpander. Frivillige Bidrag til de Lidendes Understøttelse indstrømme fra alle Sider; en Unævnt har saaledes givet 3000 Fr. Ogsaa Apothekerne ere som beleirede fra Morgen til Aften. Hvad Man meest befrygter, er, at Carlister og Republikanere ogsaa skulle benytte denne Omstændighed til at give Oprørsaanden Næring. Saaledes havde Rygtet om, at der var lagt Cholera-Patienter i Værelser med andre Syge i Hotel=Dien, foranlediget en Folkestimmel udenfor Hospitalet, hvorover Tropperne maatte under Vaaben; dog syntes Alt at ville løbe roligt af. Mange forlode i første Øieblik Paris af Skræk, som dog kun menes at blive en Overgang, og at der næste Dag neppe vil tales meere om det Onde, selv om det skulde tiltage; ja maaskee vil det om 8 Dage hverken mangle paa Cholera-Vaudeviller eller Karrikaturer. Koureren trøster sit Publikum med, at det har ingen Fare, da, uanseet det høie Trin, hvorpaa Lægevidenskaben her staaer, det franske Folk er det alleroplysteste i Verden" (!). Et andet Blad bemærker herved, at Man vel snart tør haabe at skikke den civiliserede Cholera" tilbage til Jndien, som Vederlag for den indbyrdes Underviisning. Den første Bestyrtelse havde alt den 50 Marts lagt sig saa meget, at Maskeoptog og Baller fortsattes endnu mere glimrende end i Karnevalstiden selv. Dog vare Pladserne paa Diligencerne meget søgte, og de fleste Fremmede lavede sig til at forlade Paris. Da her endnu vare over 400 Deputerede tilbage, saa leed Debatterne, hvortil behøves Halvdelen af alle Medlemmer (460), endnu intet Afbræk. Ogsaa i Neuschatel ved Seinen, i St. Denis og Calais skal have viist sig Choleratilfælde. Cholera har nu og naaet Jrland, hvor den har yttret sig i Dublin og belfast.
Odense Adresse-Contoirs Efterretninger, 1832-04-09
Kjøbenhavns Børs-Kours den 6 April 1832. Hamb. 2 M. - k. S. 213. Spec. 210, solgt til 12 Mk. 9 1/2 s. Norske Spec. Sedl. pr. 100 Sp. 154 a 154 1 Rbd. Sedl. Sv. Sedl. pr. Rd. 44 3/4 a 45 s. T. 4 pCt. Kongel. Obligationer (u. Rente) 89 4 - R. Sedl. Dito over 2000 pr. Stk. - S. Dito ....... dito 85 1/2 a - Bco. Nation. Obl. af Laan 4 Febr. 1820) 102 a 102 1/2 Rbd. r. S. Dito 107 107 1/2 Rbd. Sedl.
Odense Adresse-Contoirs Efterretninger, 1832-04-09
4 pCt. uopsigelige RigsbankOblig. 100 a 100 1/2 Rbd. r. S. 6 PCt. norsk Laan 102 12103. B. 4 pCt. dito dito 98 a 98 1/2 Bco. 4 pCt. nye norske Oblig, lydende paa r. S. 99 14100 r. S. 4 pCt. uopsigel. norske Stats Obligat. 59 a - Rd. Bco. 3 pCt. nye danske Oblig. (L. St. 14 Bcomk.) 64 4 - L. St. Asiatiske Aktier - 4 - i Sedl. Bank-Disconto.... 4 pCt.
Odense Adresse-Contoirs Efterretninger, 1832-04-09
Næstkommende Onsdag holder Pastor Steenbuch Fastepræken i St. Knuds Kirke.
Odense Adresse-Contoirs Efterretninger, 1832-04-09
AVERTISSEMENTS. Sidstafvigte Onsdag Eftermiddag maatte jeg friste den haarde Skjebne at blive, efter omtrent 7 Aars lykkeligt Ægteskab, berøvet min gode, mig uforglemmelige Mand, Kjøbmand, Hermann Aarsleff, i hans Alders 46de Aar. Han døde af en heftig Gigtfeber, hvoraf han blot var sengeliggende i 5 Dage. Hvad den salig Hensovede var som Menneske, hvad han var for mig som Ægtefælle og hvad han var for Familien som Ven og Velgiører, vil bestandig blive mig i erkjendtligt Minde, Fred være derfor med hans Støv, Svendborg den 7 April 1832. Elisabeth Johanne Aarsleff, fød Bonde.
Odense Adresse-Contoirs Efterretninger, 1832-04-09
At, ifølge modtagen Efterretning, min kjære Moder, EnkeFrue-Generalkrigskommissairinde v. Schmidten, fød Marcussen, efter mange Aars Svaghed, ved en blid og rolig Død, afvigte 24 dennes fuldendte sin jordiske Bane i Glud Præstegaard ved Horsens, bekjendtgjøres herved sørgeligst for fraværende Slægt og Venner. Rudkjøbing den 30 Marts 1832. Schmidten.
Odense Adresse-Contoirs Efterretninger, 1832-04-09
Arrestanten Lars Andersen Berggreen, der har, medens han var udladt af Arresten i Assens, funden Leilighed til at undvige fra Arrestforvareren, efterlyses herved, med Anmodning til alle Forekommende, at anholde ham, og derom meddele Stiftet Underretning. Paagieldende er middel af Vext, klein af Bygning, mager af Ansigt og af en meget bleeg Ansigtsfarve, har blonde Haar og blaae Øine. Ved Undvigelsen var han iført en nye mørkeblaae Vadmels Trøie med blanke Knapper, Beenklæder af samme Slags Tøi med sort Læder forneden, en røde og sort stribet Hvergarns Vest, et rødt og guult Halstørklæde, Støvler og en rund grøn Klædes=Kasket. Odense i Fyens Stiftamtmandskab den 7 April 1832. Cederfeld de Simonsen. Jdag er udkommet:
Odense Adresse-Contoirs Efterretninger, 1832-04-09
Stævning, Jndlæg og Dom i Sagen: Oberst, Commandeur, af Dannebroge og Dannebrogsmand, samt Chef for det fyenske Regiment lette Dragoner og Medlem af det nordiske Oldskrift selskab a. von Høegh Guldberg, hans gule Moppe Ami, contra Raketten, udg. af den sidstes Formynder M. Winther, af vanvare formedelst Svagelighed naadigst afskediget, upensioneret Escadronschirurg. Andet Oplag. Faaes i Commission, indh. i smukt Omslag, for 1 Mk. hos Hr. Milo. Det bemærkes, at af denne interessante lille Proces, er det første Oplag udsolgt i tre Dage i Hovedstaden. Raketten, No. 14. Med dette No. begynder Raketten et nyt Kvartal. De, som her i Staden eller Provindsen maatte ønske at tiltræde Subskription, ville behage at tegne dem hos Hr. Milo. For Subskr. er Prisen 9 Mk. Kvartaliter, enkelte No. koste 1 Mk. M. Winther.
Odense Adresse-Contoirs Efterretninger, 1832-04-09
Udpantning. over den resterende Fattigskat for Januar Qvartal indeværende Aar paabegyndes Tirsdagen den 10 April førstkommende. Odense Byefogedkontoir den 29 Marts 1832. S. Klauman.
Odense Adresse-Contoirs Efterretninger, 1832-04-09
En duelig Seminarist, der om muligt ogsaa kunde give Underviisning i Fransk, kan erholde en fordeelagtig Plads som Hielpelærer ved den private borgerlige Realskole i Odense. Refletterende behage at henvende sig til Undertegnede. F. Hansen. N. Jensen.
Odense Adresse-Contoirs Efterretninger, 1832-04-09
Den engelske Hingst Hector, sort, uden Aftegning, 6 Aar gammel, en Søn af Robin Hood af det Zierow Weitendorffske Stutterie, bedækker i dette Foraar for 3 1/2 Rbd. paa Frederiksgave pr. Assens.
Odense Adresse-Contoirs Efterretninger, 1832-04-09
En stor, et gammel, men vagtsom Hund (helst af BulviderRacen) ønskes tilkjøbs af Forpagter Matzen paa Uggerslefgaard pr. Odense.
Odense Adresse-Contoirs Efterretninger, 1832-04-09
At jeg er flyttet til No. 32 paa Odense Overgade, bekjendtgjøres herved. H. Storch, Odense, 9 April 1832. Prokurator og Kasserer.
Odense Adresse-Contoirs Efterretninger, 1832-04-09
Reiseselskab af 2 Personer ønskes fra Odense til Kjøbenhavn om 8 Dage. Adressekontoiret anviser.
Odense Adresse-Contoirs Efterretninger, 1832-04-09
Skibsleilighed til Aarhuus. Skipper Tanggaard afgaaer bestemt paa Onsdag, og medtager Fragtgods og Passagerer. Brown.
Odense Adresse-Contoirs Efterretninger, 1832-04-09
Skibsleilighed til Kjøbenhavn. Skipper A. Steffensen ligger under Ladning, og medtager Fragtgods og Passagerer. Man melder sig ombord ved Bassinet eller til Mægler Brown. Fra nu af modtages Bleg af Undertegnede. Odense den 8 April 1832. N. Nielsen, boende uden Møllebroe.
Odense Adresse-Contoirs Efterretninger, 1832-04-09
Nye Messina Appelsiner og Citroner bekommes hos Kjøbmand Starup i Odense.
Odense Adresse-Contoirs Efterretninger, 1832-04-09
Sæde-Hørfrøe og rødt Kløverfrøe er tilkjøbs hos H. Leisen.
Odense Adresse-Contoirs Efterretninger, 1832-04-09
Hos Forpagteren paa Raunholt kan faaes udmærket god maskiurenset Sædehavre for 16 Rbmk. Tønden.
Odense Adresse-Contoirs Efterretninger, 1832-04-09
Paa Bubbelgaard er tilkjøbs saugskaaren Ege=BygningsTømmer samt nogle Ege-Planker. Boelstedet Skallebøllehuus ved Sveltegyden i Wissenberg Sogn, med tilhørende Smedie, kan paa billige Vilkaar erholdes tilkjøbs, naar man henvender sig til Eieren Anders Rasmussen, Smed i Fangel, eller til Fuldmægtig J. J. Hansen, paa Odense Herredsskontoir.
Odense Adresse-Contoirs Efterretninger, 1832-04-09
Tvende Værelser med Kjøkken ere i store Graabrødrestræde No. 218 at erholde til Leie. Sammesteds kan nogle Skoledisciple eller andre eenlige Personer erholde Kost og Logie.
Odense Adresse-Contoirs Efterretninger, 1832-04-09
For en Familie udenfor Bondestanden er en smuk og beqvem Leilighed at erholde til Leie med en betydelig have med Frugttræer, Alt i bedste Stand, til 1ste Mai eller, om heller ønskedes, til St. Hansdag. Tillige, om ønskedes, noget Melk daglig, hvorom alt behageligt maatte henvendes i portofrie Breve til Storch. Sønderbye den 8 April 1832.
Odense Adresse-Contoirs Efterretninger, 1832-04-09
En Arvefæste Eiendom, beliggende i Jylland, tæt ved Fridericia, med cirka 27 Tdr. Land Ager og Græsning, som et vurderet til 1550 Rbd. r. Sølv, hvorpaa Bygninger ere opførte deels til Beboelse og deels til at drive et betydeligt Tegl- og Kalkværk, hvilke i Brandkassen ere assurerede for 855 Rbd. r. Sølv, ønskes underhaanden bortsolgt, da Eierens forandrede. Stilling ikke tillader ham at fuldende sit paabegyndte Værk. Det bemærkes, at Eiendommen selv, saavelsom Bygningerne og Værket, kun svarer en aarlig Afgivt af 40 Rbd. Sølv, hvorimod samme er fritagen for alle Skatter og andre Paalæg; at den endvidere ligger i en Egn, der lover rigelig Afsætning af Værkets Produkter, da intet saadant Værk findes i Nærheden, samt at der haves fri Ind- og Udskibningsret, hvad Værkets Produkter angaaer, ved den tilgrændsende Strand. Jorderne ere udhvilte i flere Aar, og kunne, da de ere rige paa Mergel, yde en rig Afgrøde. Hvis Kjøbet strax kunde bringes istand, da vil den tildeels opførte Ovn, hvortil de fleste Steen ere strøgne, strax kunne fuldendes og endnu i Aar levere 3 a 4 Brændinger. Billetter under Mærket X. V. 2. 5, bedes tilstilledStatstidendens Kontoir eller S. T. Hr. Prokurator Seidelin i Fridericia, som paaviser Eiendommen. En Slup, bygt af Eeg og Fyr paa Klink, og siden opfyldt og forhudet, eravel paa 8 1/2 Kom. Læster, ligger for billig Priis til Salg i Fridericia. Addr. S. T. Hr. Prokurator Seidelin dersteds. Samme Slup fik forrige Sommer nye Garnering og 14 nye Ege-Krumtømre, endeel Spiger og Nagler, og var hele den Tid i Kalksteens= og Brændefarten.
Odense Adresse-Contoirs Efterretninger, 1832-04-09
En Gaard i Gyrup Bye, Hjastrup Sogn, med Hartkorn 5 Tdr. og et Areal af omtrent 40 Tdr. Sædeland af god Bonitet, en delig Engbund og et lidet Tørvemaal, kan faaes til kjøbs underhaanden, naar man derom henvender sig til Undertegnede. Gyrup den 6 April 1832. Morten Jensen. Et Huus i Brylle Sogn, af Hartkorn 4 Skpr. 2 Fdkr. 3/4 Alb. med et Tillæg af omtent 8 Tdr. Land, er underhaanden at faae tilkjøbs, og kan mulig tiltrædes næstkommende 1 Mai. Til Huset er betydelig Engbund og overflødig Tørveskiær. Liebhavere ville henvende sig til Forpagter Hansen i Brendekilde.
Odense Adresse-Contoirs Efterretninger, 1832-04-09
Tirsdagen den 24 d. M., om Formiddagen Kl. 11, bliver her paa Byens Raadstue foretaget Licitation over Steenbroe Lægning af denne Byes Torv med videre Brolægning. Nellemann. Svendborg den 6 April 1832. Ved Auctionen, som afholdes hos Hr. Forpagter Smith paa Tybrind Fredagen den 15 April førstkommende, bortsælges tillige en betydelig Deel meget godt og fiint Dækketøi, et Stervboe tilhørende.
Odense Adresse-Contoirs Efterretninger, 1832-04-09
Onsdagen den 9 Mai førstkommende, Formiddag Kl. 10, bliver, formedelst forandret Boepæl, afholdt Auction i Uggerslev Præstegaard paa endeel Boehave, af Meubler, Sengeklæder, noget Linned, Avlsredskaber, nogle Køer og Faar m. m., som paa Auctionsstedet anvises. Lunde, Scham og Schoubye Herreders Kontoir den 2 April M. Knutzen.
Odense Adresse-Contoirs Efterretninger, 1832-04-09
Gode nye Sengefjer kan bekommes hos J. H. C. Wecke i Odense.
Odense Adresse-Contoirs Efterretninger, 1832-04-09
Mandagen den 7 Mai førstkommende, Formiddag Kl. 11, bliver i Østrup hos Fæstegaardmand Stephen Jensen sammesteds, efter forudgaaet Udpantning for resterende Skatter og herskabelige Afgivter for Aarene 1850 og 1831, afholdt Auction paa en Kobber=Bryggerkjeddel, 5 Køer fra 8 til 10 Aars Alder og en Qvie. Lunde, Scham og Schoubye Herreders Kontoir den 4 April M. Knutzen.
Odense Adresse-Contoirs Efterretninger, 1832-04-09
Onsdagen den 25 April og følgende Dag bliver, i Anledning af Pastor Clods Dødsfald, afholdt Auction i Aggernæs Præstegaard paa sammes Jndboe og Meubler, af Linned, Senge, Stole og andet Huusgeraad, samt paa Gaardens Besætning og Kreaturer, af Køer, Heste, Vogne og andre Agerbrugs=Redskaber, hvilket paa Auctionsstedet forevises. Lunde, Scham og Schoubye Herreders Kontoir den 3 April M. Knutzen.
Odense Adresse-Contoirs Efterretninger, 1832-04-09
Onsdagen den 11 d. M., Formiddag Kl. 9, bliver, efter Skifterettens Foranstaltning, afholdt offentlig Auction i Huset, No. 520 i Holsedaarestrædet her i Byen over endeel Meubler og Effekter, saasom Stole, Borde, Speile, Sengeklæder, Kobber- og Messingtøi m.m., afgangne Frue B. C. Bülows Stervboe tilhørende; hvilket herved bekjendtgjøres til Lysthavendes Efterretning. Odense den 9 April 1832. Reimuth.
Odense Adresse-Contoirs Efterretninger, 1832-04-09
Fredagen den 27 d. M., Formiddag Kl. 9, bliver, ifølge Begjæring af Odense Fattigkommission, afholdt offentlig Auction i Gaarden No. 10 paa Overgade over en betydelig Deel Hørgarn fra 14 til 28 Fed, Blaargarn fra 5 til 9 Fed, hallet, Hørlærred i Stykker paa 25, bo, 75 og 100 Alen, Dreiels Hørlærreds Haandklæder, samt Dreiels Hørlærreds Duge og Servietter af forskjellige Mønstere. Suffisante Kjøbere gives 8 Ugers Kredit og betale intet Auctions-Salair. Hvilket herved bekjendtgjøres til Lysthavendes Efterretning. Reimuth. Odense den 9 April 1832.
Odense Adresse-Contoirs Efterretninger, 1832-04-09
De, som maatte have noget at fordre i Stervboet efter Skrædermester Jochum Hansens afdøde Hustrue Henrikke, indkaldes herved med 12 Ugers Varsel til at anmelde deres Krav for undertegnede Skifteret. Odense Raadstue den 9 April 1832. Borgemester og Raad.
Odense Adresse-Contoirs Efterretninger, 1832-04-09
De, som maatte have noget at fordre i Stervboet efter her i Staden afdøde Tjenestepige Johanne Jørgensdatter, indkaldes herved, i Overeensstemmelse med Plakaten af 26 Octbr. 1792, med 12 Ugers Varsel, til at anmelde og legitimere deres Krav for undertegnede Skifteret. Odense Raadstue den 9 April 1832. Borgemester og Raad.